Red Sparrow nggih punika filem sisik-melik saking Amérikah Sarékat ingkang kadamel taun 2018. Filem punika kaarahaken déning Francis Lawrence adhedhasar saking skénario anggitanipun Justin Haythe, kapundhut saking novel taun 2013 kanthi sesirah ingkang sami, anggitanipun Jason Matthews. Wondéné para juru paraga ingkang kapracaya maragani film punika antawisipun Jennifer Lawrence, Joel Edgerton, Matthias Schoenaerts , Charlotte Rampling , Mary-Louise Parker lan Jeremy Irons. Filem punika nyariyosaken setunggalipun perwira intelijen saking Ruslan ingkang dipunkintun saperlu sesambetan kaliyan CIA supados saget nemokaken idèntitas "mole".